**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 08. februára 2021**

**P r í t o m n í *:.***Ing. Štefan Uhliarik, predseda komisie

Ing. Peter Kolada, člen komisie

Ing. Juraj Kurtulík, člen komisie

Marián Vlčák, člen komisie

Ing. Martin Paholek, člen komisie

Bc. Matej Janotík, člen komisie

Mgr. Slavomír Špitál, člen komisie

**Program:**

1. Privítanie a predloženie programu
2. Schvaľovanie programu
3. Prevody, nájmy, výpožičky
4. Kontrola plnenia uznesení z predchádzajúcich zasadnutí komisie, prehľad stavu pripravenosti kapitálových výdavkov
5. Rozpočtové opatrenie
6. Návrh zmeny uznesenia č.2,3
7. Rôzne
8. Záver

***Bod č.1***

Na úvod predseda komisie privítal členov a ostatných prítomných na zasadnutí komisie, predložil zmenený návrh poradia bodov programu, a doplnenie  prehľadu stavu kapitálových výdavkov.

***Bod č.2***

Za predložený návrh v pozmenenom znení dal hlasovať.

Za: 7

***Bod č.3***

V tomto bode sa komisia zaoberala 5 prevodmi pozemku, v ktorých mala dať stanovisko ku kúpnej cene jednotlivých prevodov.

Predseda komisie dal slovo p. Stašiňákovi, ktorý zastupoval spoločnosť Stavebný podnik s.r.o. Informoval komisiu o situácii ohľadom bytového domu postaveného pri hromadných garážach v lokalite Brehy v súvislosti s kolaudáciou predmetného bytového domu. Účelom tohto prevodu je odkúpenie pozemku zastavaného stavbou vo vlastníctve žiadateľa, nie na základe znaleckého posudku, ktorý je vyčíslený na 33,04Eur /m2, ale v zmysle Prílohy č. 1 VZN č. 2/2017 a to 75Eur s čím žiadateľ nesúhlasí.

V zmysle platného VZN č. 2/2017 je minimálna cena za prevod pozemkov vo vlastníctve mesta pre podnikateľské účely a služby vrátane zastavaných pozemkov určená v sume 75 €/m2.

K priľahlej ploche, ktorá svojim využitím a umiestnením tvorí neoddeliteľný celok so stavbou sa komisia bude zaoberať samostatne.

***Uznesenie č. 1/2021***

Komisia pre rozpočet, financie, správu a hospodárenie s majetkom mesta odporúča MsZ schváliť kúpnu cenu 75 Eur /m2 za pozemok zastavaného stavbou.

ZA: 5 ZDRŽALI sa: 2

***Uznesenie prijaté***

Druhy prevod spočíva v zámene pozemkov medzi mestom Námestovo a spoločnosťou HERN s.r.o. Ide o pozemky, ktoré sú v areáli žiadateľa, účelom ktorých je vzájomne vysporiadanie. Zámena spočíva v tom, že mesto pristúpilo k zámene svojich pozemkov v areáli za pozemok, ktorý sa nachádza pri Kliňanskej ceste vo vlastníctve žiadateľa. V roku 2021 prebehne rekonštrukcia tejto komunikácie a na tomto pozemku mesto vybuduje autobusovú zástavku. Ide o rovnakú rozlohu. Na tieto pozemky boli vypracované znalecké posudky, na základe ktorých žiadateľ hodnotu zamieňajúcich nehnuteľností doplatí mestu v sume 215,85Eur.

***Uznesenie č. 2/2021***

Komisia pre rozpočet, financie, správu a hospodárenie s majetkom mesta odporúča MsZ

zámenu pozemkov a doplatenie rozdielu hodnoty zamieňajúcich pozemkov vo výške 215,85 Eur.

ZA: 7

***Uznesenie prijaté***

Tretí prevod je odkúpenie priľahlej parcely k stavbe. Stavba je vo vlastníctve p. Žiakovej ako žiadateľky, ktorá túto parcelu využíva. V zmysle Prílohy č. 1 VZN č. 2/2017 kúpna cena bola stanovená vo výške 40 Eur za m2.

***Uznesenie č. 3/2021***

Komisia pre rozpočet, financie, správu a hospodárenie s majetkom mesta odporúča MsZ schváliť odpredaj predmetného pozemku za 40 Eur za m2.

ZA: 7

***Uznesenie prijaté***

Štvrtý prevod spočíval v zriadení vecného bremena na pozemku vo vlastníctve mesta Námestovo v prospech p. Halčina za účelom uloženia kanalizačného potrubia vrátane prevádzkovania, údržby, opráv na kanalizačnom potrubí.

***Uznesenie č. 4/2021***

Komisia pre rozpočet, financie, správu a hospodárenie s majetkom mesta odporúča MsZ schváliť zriadenie vecného bremena odplatne .

ZA: 7

***Uznesenie prijaté***

Piaty prevod spočíval v zriadení vecného bremena na pozemkoch vo vlastníctve mesta Námestovo v prospech Slovenskej správy ciest a  realizácia stavby I/78 Námestovo- prieťah v súvislosti s existenciou uložených TLF rozvodov , NN a VN, verejného osvetlenie za účelom údržby a opráv týchto zariadení. Odplata bola dohodnutá vo výške 5 983,20 Eur na základe znaleckého posudku.

***Uznesenie č. 5/2021***

Komisia pre rozpočet, financie, správu a hospodárenie s majetkom mesta odporúča MsZ schváliť zriadenie vecného bremena odplatne na základe znaleckého posudku vo výške 5 983,20.

ZA: 7

***Uznesenie prijaté***

***Bod č.4***

Predseda komisie hodnotil stav plnenia uznesení prijaté komisiou, predseda kritizoval neplnenie niektorých uznesení zo strany mesta. V tomto bode sa preberala otázka týkajúca sa zimnej údržby TS mesta Námestovo, kde príslušná komisia nedala stanovisko k dnešnému dňu k tejto problematike. O optimalizovaní vozového parku mesta informoval p. Jendrašík, o dôvode nepodpísania primátorom VZN o dani z nehnuteľnosti informovala p. Rusinová. Otázka predsedu na členov komisie spočívala v tom ,ako ideme v tomto roku pristupovať k zvýšeniu dane z nehnuteľnosti, členovia sa nevyjadrili.

K nesplneným uzneseniam patrila aj otázka nízkeho výberu predmetnej dane v meste na čo p. Koľada reagoval informáciou o výbere dani z ubytovania v Bešeňovej.

O prehľade stavu rozpracovanosti investičných činnosti informovala komisiu p. Medvecká.

***Bod 5***

V tomto bode bol predložený návrh na zmenu rozpočtu mesta Námestovo, ktorý obsahuje zmeny v prenesenom výkone štátnej správy, presun v rámci bežných výdavkov medzi jednotlivými kapitolami a zaradenie kapitálových výdavkov na projekčné práce a inžinierske činnosti na výstavbu prekládkovej stanice z dôvodu uzatvorenia skládky TKO Zubrohlava v zmysle platnej legislatívy o odpadoch.

***Uznesenie č. 6/2021***

Komisia pre rozpočet, financie, správu a hospodárenie s majetkom mesta odporúča MsZ schváliť zmenu rozpočtu .

ZA: 6 ZDRŽAL sa:1

***Uznesenie prijaté***

V súvislosti s uzatvorením skládky TKO Zubrohlava je potrebné vypracovať projektovú dokumentáciu na uzavretie a rekultiváciu skládky TKO Zubrohlava. Financovanie je z podnikateľskej činnosti TS mesta Námestovo, presunom rozpočtových položiek v rámci schváleného rozpočtu pričom celkové výdavky sa nemenia.

***Uznesenie č. 7/2021***

Komisia pre rozpočet, financie, správu a hospodárenie s majetkom mesta odporúča MsZ schváliť zmenu rozpočtu.

ZA: 7

***Uznesenie prijaté***

***Bod 6***

Členom komisie bol predložený návrh na dve zmeny uznesení a to v prípade Uznesenia č. 2/2016 išlo o zrušenie vzhľadom k tomu, že toho času máme platné VZN č.1/2020 o dotáciách, ktoré rieši podrobnejšie spôsob poskytnutia dotácii ako prijaté uznesenie.

***Uznesenie č. 8/2021***

Komisia pre rozpočet, financie, správu a hospodárenie s majetkom mesta odporúča MsZ zrušiť Uznesenie č. 2/2016 .

ZA: 7

***Uznesenie prijaté***

Uznesenie č. 3/2016 rieši spôsob čerpania dotácie v percentuálnom vyjadrení a to minimálne 50% na štartovné, rozhodcovia, doprava, strava a maximálne 50% na prenájom, údržbu, materiálovo technické zabezpečenie a trénerov, ktoré sa v čase obmedzenia bežného života v Slovenskej republike dotkli aj sféry športu a v dôsledku, ktorých boli zrušené resp. výrazne obmedzené hromadné podujatia, nevynímajúc hromadné podujatia športovej povahy javia ako nesplniteľné.

V snahe zachovať rozvoj športových aktivít u deti a mládeže je snahou aj mesta operatívne reagovať na vzniknutú situáciu, preto je návrh na zmenu Uznesenia č. 3/2016. Mestský úrad navrhol percentuálne rozloženie minimálne 20% na štartovné, rozhodcovia, doprava, strava a maximálne 80% na prenájom, údržbu, materiálovo technické zabezpečenie a trénerov s tým, že v prípade zastabilizovania situácie bude možné opätovne uznesenie zmeniť.

***Uznesenie č. 9 /2021***

Komisia pre rozpočet, financie, správu a hospodárenie s majetkom mesta odporúča MsZ zmeniť Uznesenie č. 3/2016, tak ako je navrhnuté s tým, že sa do návrhu doplnenia, že podmienky takéhoto prerozdelenia budú platiť iba pre rok 2021.

ZA: 5 ZDRŽAL sa: 2

***Uznesenie prijaté***

**Bod 7**

Členovia komisie boli oboznámení o stave dopracovania dodatkov k nájomným zmluvám v zmysle Uznesenia MsZ č.136/2020. Dodatky boli predložené komisii pre legislatívu a dražbu, verejný poriadok a ochranu prostredia mesta.

***Bod 8***

Na záver predseda komisie poďakoval členom komisie za účasť.

Zapísala: Mgr. Katarína Rusinová

Ing. Štefan Uhliarik

predseda komisie